section_heading: Pred Pilatom i Herodom
paragraph_text: Pilat je opet ponavljao da na Isusu ne nalazi nikakve krivice i da ne zaslužuje smrt. Glavari svećenički i narod uporno su tražili da se Isusa smakne, a Pilat je tražio izlaz. Bio je običaj, da se o blagdanu pusti zarobljenik. Pilat im je dao da biraju između Isusa i Barabe, koji je bio u zatvoru zbog ubojstva. Smatrao je, da će odabrati Isusa, no svećenici su huškali narod, da traže puštanje Barabe. Pilat ga je pustio, a Isusa dao izbičevati. Nakon bičevanja, rimski vojnici narugali su se Isusu i okrunili ga trnovom krunom.